Is Alicia Vikander die volgende Angelina Jolie? | SARIE
FOTO: Twitter (@TheAcademy)	Verwante Artikels
FOTO’S: Angelina Jolie se ewebeeld
Fanie kies: Hoogtepunte van Angelina Jolie
Nuwe betekenisvolle tatoe vir Angelina
Is Alicia Vikander die volgende Angelina Jolie?	deur SARIE.com-span
As jy haar nog nie in ’n fliek sien speel nie, het jy beslis al haar naam gehoor. Die Sweedse aktrise Alicia Vikander het vanjaar die Oscar vir beste vroulike byspeler gewen vir haar rol in die kostuumdrama The Danish Girl. En nóú pak sy die rol van aksiester aan, as rekenaarspeletjie-heldin en argeoloog Lara Croft in Tomb Raider, berig Variety.
Angelina Jolie het oorspronklik die rol gespeel in Lara Croft: Tomb Raider en Lara Croft Tomb Raider: The Cradle of Life. Dié twee rolprente het Angelina se Hollywood-loopbaan as aksiester ’n hupstoot gegee.
Voordat Angelina dié rol aangepak het, het sy in 2000 die Oscar vir beste vroulike byspeler gewen vir haar spel in Girl Interrupted. Alicia het, nes Angelina, met haar eerste benoeming die gesogte beeldjie gewen.
Later vanjaar speel Alicia teenoor Matt Damon in die vyfde rolprent van die Jason Bourne-reeks, Jason Bourne.
Kyk die lokprent van Jason Bourne hier
Vir 10 dinge oor dié Sweedse aktrise wat jy móét weet, klik hier.
Natalie Portman se man ster van dokumentêr